OpenLLM-France/wikimedia huggingface dataset:
# Enrico Berlinguer

Enrico Berlinguer (Sassari, Sardinia, Italia, 1922ko maiatzaren 25a - Padua, Italia, 1984ko ekainaren 11) politikari italiarra izan zen.

## Biografia

Italiako Alderdi Komunistako idazkari nagusia (1972-1984) izan zen. Konpromiso historikoa (estatua babesteko konpromisoa, gainerako alderdi politikoekin, demokrazia kristauarekin bereziki), eta eurokomunismoaren aldeko estrategia (estrategia komunista demokrazia burgesaren oinarriak onartuz) bultzatu zituen, Moskuren aldeko ortodoxiatik aldenduz.
Berlinguer buru zela PCI edo Italiako Alderdi Komunistak inoiz baino boto gehiago izan bazuen ere, ez ziren Italiako gobernua eskuratzera sekula iritsi.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q164995
* Multimedia: Enrico Berlinguer / Q164995
# Enric Saborit

Enric Saborit Teixidor (Bartzelona, Katalunia, 1992ko apirilaren 27a - ) kataluniar futbolaria da, Athleticeko jokalari ohia. Ezker atzelari moduan aritzen da. RCD Espanyol eta Athleticen harrobietan hezia, 2013ko abuztuaren 23an lehen taldearekin debutatu zuen Osasunaren aurka.

## Kirol Ibilbidea

2024ko Urtarrilaren 8an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2010/11 | 4 | 0 | - | - | - | - | - | - | | | - | - | 4 | 0 |
| Baskonia | Denera | Denera | 4 | 0 | - | - | - | - | - | - | | | - | - | 4 | 0 |
| Bilbao Athletic | 2.B | 2010/11 | 26 | 3 | - | - | - | - | - | - | | | - | - | 26 | 3 |
| Bilbao Athletic | 2.B | 2011/12 | 27 | 2 | - | - | - | - | - | - | | | - | - | 27 | 2 |
| Bilbao Athletic | 2.B | 2012/13 | 36 | 1 | - | - | - | - | - | - | | | - | - | 36 | 1 |
| Bilbao Athletic | Denera | Denera | 89 | 6 | - | - | - | - | - | - | | | - | - | 89 | 6 |
| Athletic | 1. | 2013/14 | 5 | 0 | 0 | 0 | - | - | - | - | | | - | - | 5 | 0 |
| Athletic | Denera | Denera | 5 | 0 | 0 | 0 | - | - | - | - | | | - | - | 5 | 0 |
| Mallorca | 2. | 2014/15 | 16 | 0 | 1 | 0 | - | - | - | - | | | - | - | 17 | 0 |
| Mallorca | Denera | Denera | 16 | 0 | 1 | 0 | - | - | - | - | | | - | - | 17 | 0 |
| Bilbao Athletic | 2. | 2015/16 | 26 | 0 | - | - | - | - | - | - | | | - | - | 26 | 0 |
| Bilbao Athletic | Denera | Denera | 26 | 0 | - | - | - | - | - | - | | | - | - | 26 | 0 |
| Athletic | 1. | 2015/16 | 0 | 0 | 0 | 0 | - | - | 1 | 0 | | | 0 | 0 | 1 | 0 |
| Athletic | 1. | 2016/17 | 9 | 0 | 3 | 1 | - | - | 2 | 1 | | | - | - | 14 | 2 |
| Athletic | 1. | 2017/18 | 19 | 0 | 2 | 0 | - | - | 2 | 0 | | | - | - | 23 | 0 |
| Athletic | Denera | Denera | 28 | 0 | 5 | 1 | - | - | 5 | 1 | | | 0 | 0 | 38 | 2 |
| Maccabi Tel Aviv | 1. | 2018/19 | 30 | 3 | 5 | 0 | - | - | 8 | 0 | | | - | - | 43 | 3 |
| Maccabi Tel Aviv | 1. | 2019/20 | 33 | 1 | 2 | 0 | 0 | 0 | 2 | 0 | | | 0 | 0 | 37 | 1 |
| Maccabi Tel Aviv | 1. | 2020/21 | 29 | 2 | 3 | 0 | 3 | 0 | 7 | 1 | | | 0 | 0 | 42 | 3 |
| Maccabi Tel Aviv | 1. | 2021/22 | 26 | 1 | 3 | 0 | - | - | - | - | 11 | 2 | 1 | 0 | 41 | 3 |
| Maccabi Tel Aviv | 1. | 2022/23 | 32 | 3 | 3 | 0 | - | - | - | - | 6 | 0 | 1 | 0 | 42 | 3 |
| Maccabi Tel Aviv | 1. | 2023/24 | 26 | 0 | 5 | 0 | - | - | - | - | 13 | 0 | - | - | 44 | 0 |
| Maccabi Tel Aviv | Denera | Denera | 186 | 10 | 16 | 0 | 3 | 0 | 17 | 1 | 30 | 2 | 2 | 0 | 249 | 13 |
| Gaziantep | 1. | 2024/25 | - | - | - | - | - | - | - | - | - | - | - | - | - | - |
| Gaziantep | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 344 | 16 | 27 | 1 | 3 | 0 | 22 | 2 | 30 | 2 | 2 | 0 | 438 | 21 |

## Kanpo estekak

* Fitxa - www.athletic-club.net
* Datuak: Q14778389
* Multimedia: Enric Saborit / Q14778389
# Enric Satué

Enric Satué (Bartzelona, 1938ko urriaren 23a) katalan grafista eta teorialaria da. XX. mendearen azken hereneko diseinugile nagusietako bat da, bai egin dituen ekarpen praktikoengatik, bai eta azterketa kritiko espezializatuengatik ere.

## Historia

Bartzelonako Arte Ederretako Fakultatean egin zituen ikasketak. Ikasketak bukatu ondoren, publizitate-agentzia batentzat lan egin zuen, baina 1970ean beregain hastea erabaki zuen, diseinatzaile grafiko gisa, CAU arkitektura- eta hirigintza-aldizkari berriaren enkargu bati esker. Harrezkero, grafismoaren alor guztiak landu ditu: Arquitectura Bis (1974-1985) eta Diari de Barcelona (1987-1988) aldizkariak argitaratu ditu, kartelak eta liburu-azalak diseinatu ditu, logotipoak (Pompeu Fabra unibertsitatearena, Instituto Cervantesena) egin ditu eta abar. 1982tik aurrera saiakera teorikoak eta historiografikoak argitaratu ditu, katalanez zein gaztelaniaz: El diseño de libros del pasado, del presente, y tal vez del futuro: La huella de Aldo Manuzio (1996), El diseño gráfico en España: Historia de una forma comunicativa nueva (1997), El paisaje comercial de la ciudad (2001), Los años del diseño: La década republicana 1931-1939 (2003); El diseño gráfico. Desde los orígenes hasta nuestros días (1988) obra, adibidez, erreferentzia-liburua da gai hori sakondu nahi dutenentzat. 1988an, Diseinuaren Sari Nazionala jaso zuen, ibilbide profesional oparoaren ezagutza. Enric Satuék maisutasunez uztartu ditu Otl Aicher, Daniel Gil, Milton Glaser eta Javier Mariscalen ekarpenak Kataluniako ikonografia errotuenaren erreferentziekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Katalanez) Enric Satuéren web-orria
* Datuak: Q5976490
# Enric d'Ossó

Enric d'Ossó i Cervelló ( Vinebre, Tarragona, 1840ko urriaren 16 – Gilet, Valencia, 1896ko urtarrilaren 27); Eliza Katolikoaren santu bat da, Joan Paulo II.ak izendatua, bere bizitzan apaiz eta Jesusen Teresaren Lagundiko Ahizpen Kongregazioaren sortzailea.
Bere jaia urtarrilaren 27an ospatzen da.
* Datuak: Q767708
* Multimedia: Enric d'Ossó i Cervelló / Q767708
# Erich Schönhardt

Erich Schönhardt (Stuttgart, Alemania, 1891ko ekainaren 25a - Stuttgart, 1979ko azaroaren 29a), 1928an, Schönhardten poliedroaren aurkikuntzagatik ezaguna den alemaniar matematikaria izan zen. Schönhardten poliedroa poliedro ez-ganbila sinpleena da, tetraedroetan triangelatu ezin daitekeena erpin berriak gehitu gabe.
Schönhardt Stuttgarteko Unibertsitatean ikasi zuen eta Tübingengo Unibertsitatean graduondoko ikasketak egin zituen. 1920an, Schottky taldeen tesiarekin doktoretza lortu zuen, Ludwig Maurer-en zuzendaritzapean. 1930eko hamarkadan, Tübingengo Dozentenführer (fakultateko nazismoaren lider politikaria) izan zen, Tübingengo Erich Kamke matematikaria salatzearen arduraduna izan zen, emakume judu batekin ezkontzeagatik. 1936an, Stuttgarteko Unibertsitateara itzuli zen eta 1939-1942ko errektorea izan zen. Deutsche Mathematik aldizkariaren editore iraunkorra izan zen.
* Datuak: Q122562
* Multimedia: Erich Schönhardt / Q122562
# Erich von Stroheim

Erich von Stroheim (Viena, Austria, 1885eko irailaren 22a - Maurepas, Frantzia, 1957ko maiatzaren 12a) Estatu Batuetako aktorea eta zinema-zuzendaria izan zen, jatorriz austriarra.

## Biografia

Ikasketa militarrak egin zituen, baina 1909an gudarostetik alde egin, eta Estatu Batuetara erbesteratu zen. Lanbide askotan jardun zuen, 1914an Hollywooden lanean hasi zen arte. Aurreneko lanak Griffithekin egin zituen, aktore eta laguntzaile gisa, The Birth of a Nation (1915), Intolerance eta Hearts of the World (1918) filmetan. Militar gogor eta higuingarriaren antzezpenak maite zituen; bere bizitzan ere desertorea izanagatik, goi-mailako militarraren eta aitoren semearen itxurak egin zituen. Naturalismoaren eragina izan zuen, eta pertsonaia bihurri eta bortitzak zituen gustuko. Zinema mutuaren garaian egin zituen ia bere film guztiak, errealistak oso, xehetasunez beteak, sexua gordin agertzen zutenak; maisulanak guztiak, nahiz eta ekoizleek moztu, laburtu eta zenbaitetan filma bukatzen ere utzi ez zioten.
Stroheimen filmek eragin handia izan dute zinemaren historian. Film ahostun bakarra zuzendu zuen, Walking Down Broadway (1933). Zuzendaritza utzi, eta antzezle-lanetan eman zituen azken urteak, Frantzian bizileku harturik; antzezpen gogoangarriak egin zituen, batik-bat Renoirren La Grande Illusion (1937) eta Wilderren Sunset Boulevard (1950) filmetan. Beste filmak: Blind Husbands (1918, "Senar itsuak"); Foolish Wives (1921, "Emazte txoriburuak"); Greed (1923, "Zekenkeria"), bere lan bikainena; The Wedding March (1927, "Ezkontza-martxa"); The Merry Widow (1925, "Alargun zoriontsua"); Queen Kelly (1928, "Kelly erregina").

## Filmografia (zuzendaria)

* 1919:Blind Husbands
* 1920: The Devil's Passkey
* 1922: Foolish Wives
* 1923: Merry-Go-Round
* 1923-25: Greed
* 1925: The Merry Widow
* 1926-28: The Wedding March
* 1928: The Honeymoon
* 1928: Queen Kelly
* 1929: The Great Gabbo
* 1932-33: Hello, Sister!

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q78508
* Multimedia: Erich von Stroheim / Q78508
# Erich Segal

Erich Wolf Segal (Brooklyn, New York, 1937ko ekainaren 16a - Londres, 2010eko urtarrilaren 17a) estatubatuar idazlea izan zen.
Irakasle gisa lan egin zuen Yale Unibertsitatean (1964-1973) eta hainbat unibertsitatetako irakasle bisitari izan zen 1973. urteaz gero: Wolfson College Oxford Unibertsitatean, etab. The Yellow Submarine filmerako gidoia idatzi zuen, baina Love Story (1970, Maitasunezko istorioa) bere lehen eleberri eta nazioarteko best-sellerrak eman zion erabateko arrakasta.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315343
* Multimedia: Erich Segal / Q315343
# Erich von Tschermak

Erich Tschermak von Seysenegg (edo Erich von Tschermak-Seysenegg) (Viena, 1871ko azaroaren 15a - ibid, 1962ko urriaren 11) austriar biologoa, botanikaria, genetista eta agronomoa izan zen, Mendelen Legeak aurkitu zituen Hugo de Vries eta Carl Correns beste bi zientzialariengandik independenteki. Von Tschermak bere aurkikuntzak 1900eko ekainean argitaratu zituen.
Tschermak Gregor Mendeli Vienan botanika irakatsi zion irakaslearen biloba zen .

## Obra

* Über künstliche Kreuzung, 1900
* Die Theorie der Kryptomerie und des Kryptohybridismus, 1903
* Samenbildung ohne Befruchtung, 1949

## Erreferentziak

* Monaghan, F V; Corcos A F. (1987). «Tschermak: a non-discoverer of mendelism. II. A critique» J. Hered. (EE. UU.) 78 (3): 208–10. ISSN 0022-1503. PMID 3302014..
* Monaghan, F; Corcos A. (1986). «Tschermak: a non-discoverer of Mendelism. I. An historical note» J. Hered. (EE. UU.) 77 (6): 468–9. ISSN 0022-1503. PMID 3549880..

## Kanpo estekak

* E. von Tschermak-Seysenegg y la contribución al mejoramiento vegetal: Eine ausführliche Darstellung des wissenschaftlichen Werkes (en inglés)
* Datuak: Q93385
* Multimedia: Erich von Tschermak / Q93385
* Espezieak: Erich von Tschermak-Seysenegg
# Erich von Manstein

Fritz Erich Georg Eduard von Manstein, von Lewinski jaioa (Berlin, Prusiako Erresuma, Alemaniar Inperioa, 1887ko azaroaren 24a - Irschenhausen, Bavaria, 1973ko ekainaren 10a) alemaniar mariskala izan zen. Noblezia prusiarreko familia batean jaio zen. Lehen Mundu Gerran Mendebaldeko Frontean eta Ekialdeko Frontean borrakatu zuen. 1939an Poloniaren inbasioan parte hartu zuen Gerd von Rundstedten laguntzaile gisa. 1940 maiatzean Adolf Hitlerrek Guderianen plana erabili zuen Frantziaren inbasiorako. Bizargorri Operazioa, Sebastopoleko Setioan eta Leningradeko Setioan ere parte hartu zuen. Stalingradeko Guduan huts egin zuen erreskate bat egiten saiatu zen. 1943an Kharkoveko Hirugarren Gudua irabazi zuen eta Kurskeko Guduan komandanteetako bat izan zen. Hitlerrekin zituen desadostasunak kargugabetzea ekarri zuen 1944ko martxoan. Britaniarrek preso hartu zuten 1945eko abuztuan eta kartzelera kondenatu zuten eta 1953an askatu zuten. Ondoren, Alemaniako gobernuaren aholkulari militarra izan zen 1950eko hamarkadan.

## Lana

* Verlorene Siege (1953) (Galdutako garaipenak)
* Datuak: Q57135
* Multimedia: Erich von Manstein / Q57135
# Erick (Oklahoma)

Erick Oklahomako hiri bat da. Beckham konderrian kokatua dago. 2010ean 1.052 biztanle zituen, 2,47 kilometro koadrotan banatuta.

## Ikus, gainera

* Beckham konderria

## Kanpo estekak

* Datuak: Q612755
* Multimedia: Erick, Oklahoma / Q612755
# Erich von Falkenhayn

Erich Georg Sebastian Anton von Falkenhayn jenerala (1861eko irailaren 11 Belchau - 1922ko apirilaren 8a Lindtstedt-eko gaztelua, Potsdam) Alemaniako Estatu Nagusiaren agintaria izan zen Lehen Mundu Gerran, 1914ko irailetik 1916ko abuztuaren 29a arte. Verdungo eta Sommeko guduen porrotaren, Brusilov ofentsibaren eta Errumania gudan sartzearen ondorioz kargugabetu zuten.

## Bizitza
### Haurtzaroa

Familia burges batean jaio zen. Fedor Tassilo von Falkenhayn-en, Belchau eta Schwirsen-en lurjabea eta Franziska, Rosenbergeko baronesaren semea izan zen.

### Karrera militarra

1872ean, hamaika urte zituela, militar eskolan sartu zen, Culm hirian, Polonian. Geroago, Prusiako eskola militar nagusira aldatu zen, Lichterfelde-n. Han, hiru urtez egon zen. 1880ko apirilaren 17an, hamazortzi urterekin bigarren teniente bilakatu zen, Prusiako Armadaren 91. erregimenduan. 1887ko urriaren 1etik aurrera, Berlin-eko gerra akademian hiru urte pasa zituen, eta denbora horretan lehenengo teniente izendatu zuten. 1891ko martxoaren 22an, Berlin-eko buruzagien asanbladan parte hartu zuen. Gero, topografia atalean aritu zen, eta aurrerago, lurrunezko tren-makinekin lan egin zuen. 1893ko martxoaren 25ean, kapitaina maila lortu zuen.
1894ko urtarrilaren 2an, Altonan egon zen, 9. armada gorputzen buruzagi bezala.

### Lehen Mundu Gerra

1914ko irailaren 14an, Helmuth von Moltke jenerala ordezkatzea agindu zioten Lehenengo Marneko guduaren ondorioz. Moltke ez bezala, von Falkenhaynek taktika berriak eta ondo garatuak erabiltzen zituen. Garai honetan Paul von Hindenburgen eta Erich Ludendorffen aurka ekin zuen, hauek tropak ekialdera bidali nahi zituztelako baina Falkenhaynek mendebaldeko frontea garrantzitsuena zela zioen. Falkenhaynek hainbat gudu hasi zituen, lubaki-gerrarekin amaitzeko; garrantzitsuena Verdungo gudua izanda. Porrot honen ondorioz, Ekialdera bidali zuten eta Errumaniaren kontra borrokatu zuen eraso oso eraginkorrak eginez, Errumaniarekin gerra amaitu zen Falkenhaynek Bucaresten sartu eta gero. Handik aurrera, Gazara bidali zuten baina Jerusalem galdu eta gero boteretik kanporatu zuten.

### Heriotza

1919ko otsailaren 25ean, armada utzi zuen gaixotasun batengatik. 1922ko apirilaren 8an, hil egin zen, Lindstedt gazteluan, Potsdamen.

## Bereizketak

Lehen Mundu Gerran zehar Arrano Beltzaren Ordenaren dominarekin eta Pour Le Mérite dominarekin saritua izan zen. 1915eko ekainaren 26an, Militär-Max-Joseph domina eman zioten. 1917ean, 152. erregienduko infanteriako nagusi bilakatu zuten. Gainera, Berlingo unibertsitateak filosofia doktore berezia izendatu zuen.

## Sariak

* Arrano Beltzaren Ordenaren domina.
* Pour le Mérite.

## Erreferentziak

* Vermes, Gabor (1985). Istvan Tisza (ingelesez). East European Monographs. p. 627. ISBN 9780880330770.
* Datuak: Q57153
* Multimedia: Erich von Falkenhayn / Q57153
# Ericht aintzira

Ericht aintzira (ingelesez: Loch Ericht, Eskoziako gaeleraz: Loch Eireachd) Eskozia erdialdean dagoen aintzira da, Perth eta Kinross eta Highland eskualdeen arteko mugan dagoena.

## Geografia

23 kilometroko luzera duen aintzira estua da ipar-mendebaldetik hego-ekialdera luzatzen dena. Hegoaldeko muturrean Ericht ibaia sortzen da eta 6'5 kilometro egin ondoren Rannoch aintzirara iristen da.
Inguruan hainbat mendi ditu, aipagarrienak Ben Alder (1148 m) eta Geal-Chàrn (1132 m).

## Kanpo estekak

* Datuak: Q1851127
* Multimedia: Loch Ericht / Q1851127
# Erick Mejia

Erick Augusto Mejia,, (Villa Mella, Dominikar Errepublika, 1994ko azaroaren 9a), beisbolean lehiatzen den kirolari dominikarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina lortu zuen Dominikar Errepublikaren taldearekin, Japoniaren eta AEBko taldeen atzetik.
Taldea, honako hauek osatzen zuten: Darío Álvarez, Gabriel Arias, Jairo Asencio, Luis Felipe Castillo, Jumbo Díaz, Junior García, Jhan Mariñez, Cristopher Mercedes, Denyi Reyes, Ramón Rosso, Ángel Sánchez, Raúl Valdés, Roldani Baldwin, Charlie Valerio, José Bautista, Juan Francisco, Jeison Guzmán, Erick Mejia, Gustavo Nuñez, Emilio Bonifácio, Melky Cabrera, Johan Mieses, Yefri Pérez eta Julio Rodriguez-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa. |

## Erreferentziak

* ↑ «Erick Mejia» olympedia.org (Ingelesez)

## Kanpo estekak

* Datuak: Q67087714
* Multimedia: Erick Mejia / Q67087714
# Elixabete Imaz

Miren Elixabete Imaz Martínez,(Errenteria , 1969) amatasuna aztertu duen euskal antropologoa da.

## Erreferentziak

* ↑ (Gaztelaniaz) «Miren Elixabete Imaz Martínez» Dialnet (Noiz kontsultatua: 2021-06-27).

## Kanpo estekak

* (Gaztelaniaz) «La antropóloga renteriana Elixabete Imaz ha realizado una tesis sobre la maternidad contemporánea"» Oarso (Ayuntamiento de Errenteria) 43.
* Datuak: Q57623991
# Elixabete Brandenburgokoa (1510-1558)

Elixabete Brandenburgokoa (1510eko abuztuaren 24 – 1558ko maiatzaren 25a) Brunswick-Göttingen-Calenbergeko dukesa ezkontidea zen, Erik I.a Brunswick-Lüneburgekoarekin ezkondu eta gero. Dukerriko erregentea izan zen Erik II.a Brunswick-Lüneburgekoa adinez txikikoa zenean, 1540tik 1545era bitarte. "Erreformaren Printzesa" bat izan zen, Antonio Corvinorekin batera Erreforma Protestantea gaur egungo Saxonia Beherean garatzea lortu baitzuen.
Seme bat eta hiru alaba izan zituzten.
* Datuak: Q542899
* Multimedia: Elisabeth of Brandenburg, Duchess of Brunswick-Lüneburg / Q542899
# Elixabete Brunswick-Lüneburgekoa

Elixabete Brunswick-Lüneburgekoa (Celle, 1494ko irailaren 11 – Geldern, 1572ko apirilaren 2a) Brunswick-Lüneburgeko dukesa zen jaiotzez eta Guelderseko dukesa ezkontzaz. Henrike I.a Brunswick-Lüneburgekoaren alaba zen, Margaritarekin izan zuen ezkontzaren ondorioz. Margarita Ernesto Saxoniakoaren alaba zen.
1518ko abenduaren 7n ezkondu zen Karlos II.a Gueldersekoarekin. Ezkontza kontratuan Karlosek Lorrenako ondorengotza irekita uzten zuen. Elixabeteri eskaini zioten tratuan Gelderneko hiriaren kontrola eta urtero 4.000 urrezko gulden jasoko zituen. Bikoteak ez zuen seme-alabarik izan. 1528an Gorinchemen tratua lortu zuen Karlos II.ak Karlos Habsburgokoarekin: Karlos II.ak Guelderseko dukerria mantenduko zuen bizirik zegoen bitartean, baina hiltzen zenean Karlos V.ak eskuratuko zuen dukerria.
Elixabete bere senarrak baino 34 urte gehiago bizi zituen. Geldernen bizi izan zen denbora horretan. 1566n Erreforma protestantea bere lurraldean hedatzeko saiakera eten zuen. 1572ko apirilaren 2an hil zen.
# Elixabete Kristina Brunswick-Lüneburg-Bevernekoa

Elixabete Kristina Brunswick-Lüneburg-Bevernekoa (1715eko azaroaren 8a - 1797ko urtarrilaren 13a) Prusiako Erregina izan zen 1740tik 1786ra bitarte, Frederiko II.a Handiaren emazte gisa. Jaiotzaz Bruswick-Wolfenbütteleko dukesa zen. Prusiak izan duen erreginen artean denbora gehien agindu duena izan da.
Frederiko Gilen I.a Prusiakoa eta Fernando Alberto II.a Brunswick-Wolfenbüttelekoak adostu zuten euren semea eta alaba ezkontzea. Frederiko II.a, hala ere, homosexuala zen eta bere bizitzan zehar hainbat erlazio izan zituen gizonekin. Elixabete Kristina bere senarrarekin bizi izan zen Frederiko Gilen I.a hil zen arte. Hortik aurrera bereiztu eta Schönhausenen bizitzera joan zen, Berlinetik iparraldera.

## Erreferentziak

* ↑ (Ingelesez) Aldrich, Robert; Wotherspoon, Garry. (2002). Who's who in Gay and Lesbian History: From Antiquity to World War II. Psychology Press ISBN 9780415159838. (Noiz kontsultatua: 2017-05-19).
* Datuak: Q60262
* Multimedia: Elisabeth Christine of Brunswick-Bevern / Q60262
# Elixabete Danimarkakoa (1573-1626)

Elixabete Danimarkakoa (1573ko abuztuaren 25 – 1626ko uztailaren 19a) Brunswick-Lüneburgeko dukesa ezkontidea izan zen Henrike Julio Brunswick-Lüneburgekoarekin ezkondu eta gero. 1616 eta 1622 artean Brunswick-Lüneburgeko erregentea izan zen. Frederiko II.a Danimarkakoa eta Sofia Mecklenburg-Güstrowekoaren alaba nagusia zen.

## Biografia

Eskoziako enbaxadoreak Jakue VI.a Eskoziakoarekin ezkontzea nahi zuen, baina Frederiko II.ak bere alaba Bruswickeko Dukearekin ezkontzea nahiago zuen, eta eskoziarrei bere bigarren alaba eskaini zien, Erregeak hala nahi bazuen.
1590an ezkondu zen Henrike Juliorekin. Senarra ezkontzara iritsi zenean bitxigile gisa mozorrotu zen eta bere bitxien prezioagatik emaztearen gorputza eskatzen zuela esan zuen. Irain hori dela eta gartzelaratu zuten eta bere identitatea frogatu arte bertan egon zen, txiste bat izan zela esan arren. Ezkondu eta gero 10 seme-alaba izan zituzten.
1613an senarra hil zen eta bera izan zen dukesa erregente. 1616an Frederiko Ulrike semea gobernutik kendu zuen anaiaren laguntzarekin, Kristian IV.a Danimarkakoa, alkoholismoa zela eta. Erregentzia berriro hartuta, sei urtez egon zen karguan, Anton von Streithorsten laguntzarekin.
1617an kapera bat sortu zuen. Hogeita Hamar Urteko Gerran gaztelua erasotu zuten eta ez zen berriro konpondu 1654ra arte.
* Datuak: Q2616482
* Multimedia: Elizabeth of Denmark, Duchess of Brunswick-Wolfenbüttel / Q2616482
# Everybody Loves Raymond

Everybody Loves Raymond estatubatuar umorezko telesaila da, Phillip Rosenthalek sortua. CBSk eman zuen 1996 eta 2005 artean eta hainbat sari lortu zituen.

## Sinopsia

Oharra: Atal honek istorio osoa edo amaiera argitzen du.
Raymond Barone Long Islandeko Lynbrook herrian bizi den kirol-kazetari italo-estatubatuarra da. Debra Barone emaztea, Ally alaba eta Geoffrey eta Michael seme bikiekin batera bizi da. Rayren gurasoak ondoan bizi dira eta, Robert anaiarekin batera, bere bizimoduan muturra sartzen dute etengabe.

## Aktoreak

* Ray Romano: Raymond « Ray » Barone
* Patricia Heaton: Debra Barone
* Peter Boyle: Frank Barone
* Doris Roberts: Marie Barone
* Brad Garrett: Robert Barone
* Madylin Sweeten: Ally Barone
* Katherine Helmond: Lois

## Kanpo estekak

* Datuak: Q208568
* Multimedia: Everybody Loves Raymond / Q208568
# Everybody's Changing

Everybody's Changing (euskaraz Denak Aldatzen Doaz) Keane talde ingelesak 2003an Hopes and Fears diskoaren barnean kaleratu zuen abestia da.

## Kanpo estekak

* Keane taldeko Everybody's Changing abestiaren bideoklipa ikusgai eta entzungai (Ingelesez)